पुष्पेंद्र वार्ड 26 से सपा समर्थित प्रत्याशी है । पहले चरण में हुए मतदान के दौरान कुंवरपुर में सीओ राघवेंद्र सिंह ने उससे गाड़ी हटाने को कहा था। इसके बाद बात आई-गई हो गई। शाम को पुष्पेंद्र ने सीओ राघवेंद्र से मोबाइल पर बात की। ऑडियो टेप की बातचीत के अनुसार कुंवरपुर पर खड़ा पुष्पेंद्र सीओ को प्रारंभ में अपना परिचय देता है। इसके बाद सीओ से सीधे सवाल करता है कि तुम बदतमीजी क्यों करते हो? सीओ ने कहा मैं ऐसा किसी के साथ नहीं करता। इस पर पुष्पेंद्र गुस्से में उलटकर कहता है कि मेरे साथ नहीं की? सीओ ने समझाते हुए कहा कि जब जोनल मजिस्ट्रेट रहते हैं तो गाड़ी हटाने को कहा जाता है। जब कहा था तो गाड़ी हटा देनी चाहिए थी।